Sesde produksieskatting vir somergewasse – 2016 - ProAgri
by Benine Cronje 29th June 2016, 10:10 am 31 Views Comments Off on Sesde produksieskatting vir somergewasse – 2016
Die sesde produksieskatting van die jaar is bekend gemaak en meeste van die skattings bly onveranderd. Boere word steeds deur die droogte geraak. Die sewende produksieskatting vir somergewasse vir 2016 en die voorlopige oppervlakteskatting van die wintergewasse vir 2016 sal weer op 27 Julie 2016 bekend gemaak word.
Die grootte van die verwagte kommersiële mielie-oes is onveranderd gelaat op 7,161 miljoen ton. Die skatting van die oppervlakte onder mielies is onveranderd gelaat op 1,947 miljoen ha, terwyl die verwagte gemiddelde opbrengs 3,68 t/ha is. Die produksieskatting van witmielies is onveranderd gelaat op 3,097 miljoen ton. Die opbrengs van witmielies is 3,05 t/ha. In die geval van geelmielies is die produksieskatting onveranderd gelaat op 4,064 miljoen ton. Die opbrengs van geelmielies is 4,36 t/ha.
Die produksieskatting vir sonneblomsaad is ook onveranderd gelaat op 742 750 ton. Die oppervlakteskatting vir sonneblomsaad is 718 500 ha, terwyl die verwagte opbrengs 1,03 t/ha is.
Die produksieskatting van sojabone is onveranderd gelaat op 728 650 ton. Die geskatte oppervlakte beplant met sojabone is 502 800 ha, met ‘n verwagte opbrengs van 1,45 t/ha.
Die verwagte grondbone-oes is onveranderd gelaat op 31 600 ton. Vir grondbone is die oppervlakteskatting 22 600 ha, terwyl die verwagte opbrengs 1,40 t/ha is.
Die produksieskatting van sorghum is onveranderd gelaat op 88 500 ton, terwyl die oppervlakteskatting vir sorghum 48 500 ha is en die verwagte opbrengs 1,82 t/ha.
In die geval van droëbone is die produksieskatting ook onveranderd gelaat op 38 095 ton, met ‘n oppervlakte skatting van 34 400 ha, en ‘n verwagte opbrengs van 1,11 t/ha.
Verwagte produksie vir koring is 4,5% minder as vorige skatting
Next article Brexit: SA boere is bekommerd oor uitvoere
Brexit: SA boere is bekommerd oor uitvoere
AFGRI Afrikaanse grappe Agrilag Agri SA agritech expo beeste Besproeiing boere bonnox brandstof CLAAS domboer Droogte grappe John Deere Kubota landbou Lemken merino wol mielies Monsanto motors nampo plaasaanvalle plaasmoorde planter ProAgri RPO scania shell skape soil TLU SA Toyota trekkers vee VL Voertuie vrystaat Vrystaat Landbou water wol wolmark wolmark styg Zambia
© 2018 deur ProAgri en ander wetlike detail.